钦定古今图书集成/明伦汇编/闺媛典/第015卷 > 无题和斗生二首 吴拭
## 钦定古今图书集成/明伦汇编/闺媛典/第015卷 > 无题和斗生二首 吴拭

海外云生碧浪阴，赪鳞苍雁总浮沉。寥寥天汉双星
小，寂寂梨花一院深。贞玉有光还易见，明珠无定杳
难寻。轻鸾欲绣愁无力，除是《灵芸》七孔针。

巫山远在暮云中，愁隔春灯一点红。莫道金刀难剪
水，须知纨扇也惊风。化为蝴蝶飞才并，除是鸳鸯睡
不同。最是游丝无赖甚，又牵春去过墙东。